**Românie, somn ușor!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Românie, somn ușor!

...

Au câștigat iar șarlatanii,

Iar au intrat în Parlament

Să-și încaseze-n tihnă banii

De parcă au abonament,

Mama lor de pocitanii!

...

Votându-i de-atâtea ori

De parcă suntem puși pe sârmă,

Noi i-am ales conducători,

Nu ca popor, ci ca o turmă

Mama lor de trădători!

...

Degeaba suntem noi cinstiți,

Dacă votăm curve și hoți,

Ce-ajung niște paraziți,

Impostori și idioți,

Mama noastră de tâmpiți!

...

Că-n țara noastră suntem robi,

O, cum ne mai văităm!

Ba devenim și xenofobi,

Dar tot ne ducem să votăm,

Mama noastră de neghiobi!

...

Biată nație română,

Te tot plângi de cruda-ți soartă,

De soarta care nu ți-e bună,

Dar te-ai gândit măcar odată,

Că ”semeni vânt, culegi furtună”?!

...

Noi altceva nu știm a face

Și dormim, în continuare,

Să dormim, ce ne mai place,

Ne trezim doar la votare,

Și-apoi din nou, dormim în pace!

...

Nici nu mai suntem un popor,

Ci o turmă de hibrizi

Nepăsători de țara lor,

Indiferenți și insipizi.

...

Românie, somn ușor!